P6_TA(2006)0323
Mauritaania
Euroopa Parlamendi resolutsioon Mauritaania kohta
Euroopa Parlament,
—võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide
rühma (AKV) ning teiselt poolt Euroopa Ühenduse ja selle liikmesriikide vahel, millele on alla kirjutatud
Cotonous 23. juunil 2000 (edaspidi: Cotonou leping), ning eelkõige selle artiklit 96;
—võttes arvesse AKV-ELi parlamentaarse assamblee 24. novembril 2005. aastal Edinburghis (Ühendkuning-
riik) vastu võetud resolutsiooni olukorra kohta Lääne-Aafrikas (1);
—võttes arvesse 24 kohustust, mille Mauritaania Islamivabariik Cotonou lepingu artikli 96 alusel võttis
Mauritaania Islamivabariiki puudutavate konsultatsioonide raames AKVga (Brüssel, 30. november 2005);
—võttes arvesse 23.-27. veebruaril 2006. aastal Mauritaanias viibinud AKV-ELi parlamentaarse assamblee
teabe- ja uurimismissiooni ülevaadet;
—võttes arvesse 3.-5. mail 2006. aastal Mauritaanias viibinud Euroopa Parlamendi delegatsiooni Magribi
riikide ja Araabia Magribi Liiduga (sh Liibüaga) suhtlemiseks töörühma aruannet;
—võttes arvesse Aafrika Liidu rahu- ja julgeolekunõukogu 21. juuni 2006. aasta otsust;
—võttes arvesse eesistujariigi avaldust Euroopa Liidu nimel Mauritaanias 28. juunil 2006. aastal toimunud
rahvahääletuse kohta;
—võttes arvesse kodukorra artikli 115 lõiget 5,
A. arvestades, et endise presidendi Ould Taya kukutamine 3. augustil 2005. aastal toimus verevalamiseta;B. arvestades, et õiguse ja demokraatia sõjaline nõukogu (MCJD) on kinnitanud oma valmisolekut teha lõpp
endise režiimi totalitaarsetele meetoditele ning on kohustunud kehtestama Mauritaanias demokraatia;
C. arvestades poliitiliste parteide ja kodanikuühiskonna seas kujunenud konsensust käimasoleva protsessi
toetuseks;
D. arvestades rahvusliku sõltumatu valimiskomisjoni (CENI) loomist ja põhiseaduse rahvahääletuse ning
parlamendi-, kohalike ja presidendivalimiste läbiviimise ajakava vastuvõtmist;
E. arvestades, et üleminekuvõimud on valimiste ajakava osas võetud kohustustest seni kinni pidanud, seal-
hulgas valijate loenduse (RAVEL) läbiviimisel, mis jõudis lõpule 30. aprillil 2006;
F. arvestades, et 25. juuni 2006. aasta rahvahääletusel osalemise määr ulatus 76,36 protsendini ja
96,96 protsenti osalenutest hääletas põhiseaduse muudatuste poolt;
G. arvestades samas, et suur osa Mauritaania elanikkonnast ei suutnud valijakaardi saamiseks tõendada oma
isikusamasust vastavalt valimisseadusele, milles nõutakse vanemate ja vanavanemate sünnitunnistuse
koopiat;13.12.2006 C 303 E/876 Euroopa Liidu Teataja
Neljapäev, 6. juuli 2006ET
(1) ELT C 136, 9.6.2006, lk 26.
H. arvestades, et suurel hulgal kodanikel ei olnud võimalik dokumente saada ning seetõttu ei olnud neil
materiaalseid tingimusi ja hääletuse korraldamise väga lühikest tähtaega arvestades võimalik 25. juunil
2006 hääletada;
I. arvestades meedia tsenseerimise kaotamist, mis on leidnud praktikas tõendamist;
J. arvestades naftatootmise alustamist 2006. aasta aprillis ning Mauritaania üleminekuvalitsuse ja Austraalia
naftatootja Woodside vahel 2006. aasta juuni algul sõlmitud uut naftakokkulepet;
K. arvestades üleminekuvõimude võetud kohustust võidelda korruptsiooniga ning ühineda asjaomaste
rahvusvaheliste konventsioonidega;
L. arvestades Mauritaania rannikult Euroopa Liitu suunduvate väljarändajate suurt arvu;M. arvestades, et Euroopa Liidu ja Mauritaania vahelise kalanduskokkuleppe kehtivus lõpeb 31. juulil 2006.
aastal,
1. võtab rahuloluga teadmiseks üleminekuvõimude võetud kohustuse kehtestada Mauritaanias demokraatia,
ergutab üleminekuvõime demokraatlikku protsessi lõpule viima võetud kohustustest täiel määralkinni pidades ning rõhutab, et Euroopa Parlament jälgib tähelepanelikult protsessi kulgemist kuni sellelõpuleviimiseni;
2. väljendab rahulolu 25. juuni 2006. aasta rahvahääletuse eduka kulgemise üle, mis sai hea hinnangu
kohalviibinud rahvusvahelistelt vaatlejatelt, ning rõhutab, et mauritaanlaste ülekaalukalt uue põhiseadusepoolt antud hääled on otsustav etapp demokraatliku ülemineku protsessis ning see näitab elanikkonna otsu-sekindlust tõelise demokraatia ja õigusriigi ülesehitamisel;
3. nõuab, et kõikidel mauritaanlastel oleks võimalik saada dokumendid, mis võimaldaksid neil tulevastel
valimistel osaleda;
4. soovitab teha jõupingutusi, et välismaal elavatel mauritaanlastel oleks võimalik tulevastel hääletustel
osaleda;
5. väljendab rahuolu, et riigi edasiviivad jõud —erakonnad ja kodanikuühiskond —usuvad üksmeelselt
üleminekuprotsessis osalejate pühendumusse;
6. tervitab põhiseaduse rahvahääletuse ning parlamendi-, kohalike ja presidendivalimiste läbiviimise ajakava
vastuvõtmist ning kutsub ametivõime üles ajakavast kinni pidama;
7. tervitab rahvusliku sõltumatu valimiskomisjoni loomist, mille ülesanne on valijate loenduse läbiviimine
ning tulevaste hääletuste korraldamine;
8. kutsub õiguse ja demokraatia sõjalist nõukogu, üleminekuvalitsust ja rahvuslikku sõltumatut valimisko-
misjoni üles viima loendus ja valijakaartide jagamine lõpule rahvahääletuse ja muude valimiste vahelisel ajal,et täita tühimik 1995. aasta loenduse ja praeguse valijate nimekirja vahel, aktsepteerides sealjuures tagasi-pöördunud pagulaste isikusamasuse tõendamise viisina tunnistajate sellekohaseid tõendeid, ning tervitabavatust, mida rahvusliku sõltumatu valimiskomisjoni esimees selles küsimuses Brüsselis 30. mail 2005. aastal
ilmutas;
9. märgib arvukate erakondade loomist pärast 3. augusti 2005 ja koalitsioonides toimuvaid ümbergrupee-
rumisi; ergutab koostama valimisplatvorme, mis sisaldaksid konkreetseid ettepanekuid riigi majandusliku ja
sotsiaalse olukorra parandamiseks;
10. soovitab erakondade rahastamisel lähtuda nende esindatusest kohalikel valimistel, mille puhul proport-
sionaalsed valimised võimaldavad võtta suuremal määral arvesse riigi mitmekesisust, ning näha osa rahasta-
misest ette materiaalse abina, et võimaldada erakondadel soodsatel tingimustel valimiskampaanias osaleda;13.12.2006 C 303 E/877 Euroopa Liidu Teataja
Neljapäev, 6. juuli 2006ET
11. tervitab üleminekuvõimude põhimõttelist seisukohta võimaldada pagulastel tagasi pöörduda, ent
märgib murega, et praktikas on seda õigust väga vähe kasutatud kahel põhjusel: majanduslike
vahendite piiratuse tõttu ning suure arvu asjaomaste isikute suutmatuse tõttu tõendada oma Mauritaaniakodakondsust;
12. palub üleminekuvõimudel sellest tulenevalt kaaluda tõsiselt parlamendi- ja presidendivalimisteks välis-
maal elavatele mauritaanlastele valimisjaoskondade avamist saatkondades, samuti pagulaste laagrites Malis jaSenegalis;
13. võtab teadmiseks otsuse eraldada 20 protsenti kandidaadikohtadest naistele ning tunnistab, et see
kujutab endast edasiminekut võrreldes varasema olukorraga, ent väljendab siiski kartust, et selle otsuse mõju
võib praktikas osutuda olematuks, kui erakonnad eraldavad naistele kandidaadikohad valimispiirkondades,kus kaotus on ette teada, või paigutavad nad nimekirjas kohtadele, millelt valituks osutumine on võimatu;
14. palub komisjonil teha otsus saata Mauritaaniasse Euroopa Liidu valimisvaatlusmissioon (EUEOM);15. tervitab meedia tsenseerimise kaotamist, mis on praktikas tõendamist leidnud;16. tervitab erakondade esindajate ja kodanikuühiskonna sõnavabadust Mauritaanias, mis ennustab tõelise
ja dünaamilise demokraatia kujunemist;
17. alub õiguse ja demokraatia sõjalisel nõukogul ning üleminekuvalitsusel võtta jõulisi meetmeid nn
humanitaardefitsiidi, pagulaste ja orjuse järelmõjude, samuti majanduskuritegude karistamatuse küsimuses,tunnistades samas, et neil ei ole võimalik lahendada kõiki minevikust tulenevaid probleeme;
18. tervitab õiguse ja demokraatia sõjalise nõukogu liikmete võetud kohustust järgmistel valimistel mitte
kandideerida;
19. kutsub Mauritaania praegusi ja tulevasi ametivõime üles asuma tegelema jõukuse ebavõrdse jagunemise
küsimusega ning kehtestama Mauritaanias sotsiaalse õigluse minimaalse taseme;
20. tervitab Cotonou lepingu uue artikli 96 alusel peetavate konsultatsioonide lõpuleviimist ning Euroopa
Liidu ja Mauritaania Islamivabariigi vahelise koostöö täielikku taastumist, samuti asjaolu, et sel viisil ei kannaMauritaania Islamivabariik kahju seoses 3. augusti 2005. aasta sündmustega;
21. palub Mauritaania ametivõimudel kasutada uusi naftaressursse elanikkonna vajaduste rahuldamiseks,
eelkõige tervishoiu ja hariduse valdkonnas;
22. tervitab üleminekuvõimude võetud kohustust rakendada maavaraammutustööstuse läbipaistvuse
algatuse (EITI —Extractive Industries Transparency Initiative) põhimõtteid;
23. tervitab üleminekuvalitsuse võetud kohustust võidelda korruptsiooniga ja ratifitseerida asjaomased
rahvusvahelised konventsioonid;
24. tervitab Mauritaania ametivõimude koostöövalmidust ebaseadusliku sisserändega võitlemisel, mis on
võimaldanud sõlmida olulisi ELi ja Mauritaania vahelisi kokkuleppeid, sealhulgas komisjoni poolt kaasrahas-tatava projekti Atlantis, millega seatakse sisse ELi riikide ja Mauritaania vaheline koostöö Mauritaania rannikuseire alal Hispaania ja Mauritaania ühispatrullide abil;
25. palub komisjonil ja Mauritaania ametivõimudel viia õigeaegselt lõpule läbirääkimised kalanduskokku-
leppe üle ning kehtestada asjakohane poliitika kalavarude kaitseks ja püügikohtade läheduses asuva Banc
d'Arguin'i piirkonna mere- ja maismaaelustiku mitmekesisuse säilitamiseks;
26. teeb presidendile ülesandeks edastada käesolev resolutsioon nõukogule ja komisjonile ning õiguse ja
demokraatia sõjalise nõukogule, Mauritaania Islamivabariigi üleminekuvalitsusele, AKV-ELi parlamentaarseleassambleele ning Aafrika Liidu parlamendile.13.12.2006 C 303 E/878 Euroopa Liidu Teataja
Neljapäev, 6. juuli 2006ET